**Χρήσιμοι λογοτεχνικοί όροι**

Η **προοικονομία** προετοιμάζει κατάλληλα το θεατή ή τον αναγνώστη για κάτι που πρόκειται να συμβεί ή να ακολουθήσει στη μελλοντική πορεία και εξέλιξη του μύθου. Ουσιαστικά, δηλαδή, η προοικονομία είναι ένας τρόπος να προ-ρυθμίζονται και να διευθετούνται από τα πριν μελλοντικές σκηνές και γεγονότα που θα ακολουθήσουν μέσα στη διαρκή ροή μας αφήγησης. Αυτή η προ-ρύθμιση προετοιμάζει τον αναγνώστη να δεχτεί αργότερα κάτι και να το βιώσει ως απόλυτα φυσικό και λογικό.  
Ο **προϊδεασμός** εύκολα συγχέεται με την προοικονομία. Οι δυο όμως όροι δεν ταυτίζονται ούτε και συγγενεύουν. Ο προϊδεασμός δεν προετοιμάζει τον αναγνώστη για μελλοντικές σκηνές ούτε και προ-ρυθμίζει επόμενες λεπτομέρειες και γεγονότα του λογοτεχνικού μύθου. Απλώς στη διάρκεια και στη ροή μιας αφήγησης συμβαίνει συχνά το εξής: ο αφηγητής μας δίνει μια γενική ιδέα, κάπως αόριστη βέβαια, για κάτι που πρόκειται να συμβεί μετά.  
Η ουσιαστική διαφορά ανάμεσα στην προοικονομία και τον προϊδεασμό είναι η εξής: η προοικονομία σχετίζεται πιο πολύ με την πλοκή του μύθου και των γεγονότων. Με την προοικονομία ένα μελλοντικό γεγονός του μύθου προετοιμάζεται κατάλληλα, για να το δεχθεί ο αναγνώστης ως κάτι το απόλυτα λογικό και φυσικό. Αντίθετα, με τον προϊδεασμό παίρνουμε μια μικρή υποψία, ένα είδος πρόγευσης και διαμορφώνουμε μια πρώτη γενική και αόριστη ιδέα για κάτι που θα συμβεί σε επόμενες στιγμές και στη μετέπειτα εξέλιξη του μύθου.

Οι **ανάδρομες αφηγήσεις** αναφέρονται σε γεγονότα του παρελθόντος ενώ οι **πρόδρομες** , σε γεγονότα που θα συμβούν.

Η **επιβράδυνση** είναι η καθυστέρηση της εξέλιξης της αφήγησης για να επιτευχθεί η επίταση της αγωνίας του αναγνώστη ενώ η **σύνοψη** , η σύμπτυξη της αφήγησης για να μεταβούμε σε κάτι πιο σημαντικό .

Η έναρξη της αφήγησης απότομα , από ένα σημείο που θεωρείται ότι έχει ενδιαφέρον ονομάζεται **in media res.**

**Σχέδιο προσέγγισης λογοτεχνικού κειμένου**

* Γραμματολογικά στοιχεία σχετικά με το συγγραφέα και το λογοτεχνικό κείμενο (ως προς το είδος του και το λογοτεχνικό του ρεύμα)
* Το περιεχόμενο του κειμένου: θέμα, θεματικοί άξονες, ερμηνευτικές προσεγγίσεις, χαρακτηρισμός προσώπων ,πιθανή σύγκριση με άλλα έργα
* Στοιχεία τεχνικής του κειμένου: ύφος, σχήματα λόγου , αφηγητής, δράση , χρόνος, τόπος.

**Τι είναι οι κειμενικοί δείκτες;**

Είναι όλοι εκείνοι **οι εκφραστικοί τρόποι**που χρησιμοποιεί ένας πεζογράφος ή ένας ποιητής στο κείμενό του για να δώσει **μορφή** στο περιεχόμενο.

Στις εκφωνήσεις **οι κειμενικοί δείκτες** μπορεί να ορίζονται **εναλλακτικά**ως:

* **αναφορές στο κείμενο**
* **μηχανισμοί του κειμένου**
* **στοιχεία του κειμένου**
* **εκφραστικά μέσα**
* **γλωσσικές/ σημειωτικές επιλογές**

αλλά ακόμη και το ρήμα **τεκμηριώστε/ να τεκμηριώσετε**ή η φράση**ερμηνευτικό σχόλιο** παραπέμπουν στους κειμενικούς δείκτες.

1. **Είδη κειμενικών δεικτών στη λογοτεχνία:**

* Σύνδεση προτάσεων (παρατακτική, υποτακτική σύνδεση, ασύνδετο σχήμα)
* Μικροπερίοδος ή Μακροπερίοδος λόγος
* Εγκλίσεις και [Ερωτήσεις](https://filologika.gr/lykio/g-lykiou/genikis-pedias/neoelliniki-glossa/eytheies-erotiseis-sto-logo-analytiki-theoria/) (εκφράζουν τη στάση του ομιλητή απέναντι στο λογικό νόημα)
* [Σημεία στίξης](https://filologika.gr/lykio/g-lykiou/genikis-pedias/neoelliniki-glossa/simeia-stixis/)
* [Ρηματικά πρόσωπα](https://filologika.gr/lykio/g-lykiou/genikis-pedias/neoelliniki-glossa/rhmatika-proswpa/)
* Σχήματα λόγου (επαναλήψεις, αντιθέσεις, μεταφορές, προσωποποιήσεις, υπερβολές, κ.ο.κ.)
* Εικόνες
* Αφηγηματικές τεχνικές [[αφήγηση](https://filologika.gr/lykio/a-lykiou-2/neoelliniki-glossa/afigisi/), [περιγραφή](https://filologika.gr/lykio/a-lykiou-2/neoelliniki-glossa/perigrafi-a-lykeiou/)[]](https://filologika.gr/lykio/g-lykiou/genikis-pedias/neoelliniki-logotechnia/keimenikoi-deiktes-ermineytiko-scholio/" \l "_edn2), (εσωτερικός) μονόλογος, (εσωτερικός) διάλογος]